Na temelju članka 95., stavka 4. Statuta Sveučilišta u Zagrebu Prirodoslovno-matematičkog fakulteta, KLASA: 007-02/23-01/19, URBROJ: 251-58-10203-23-2 od 33. srpnja 2023. i u skladu s odredbama Pravilnika o cjeloživotnom obrazovanju Sveučilišta u Zagrebu, KLASA: 011-02/24-03/19, URBROJ: 251-25-07-04/1-24-1 od 10. srpnja 2024. (dalje: Pravilnik Sveučilišta), a na prijedlog Fakultetskog kolegija od \_\_\_\_\_\_\_\_\_ 2025. godine, dekan Sveučilišta u Zagrebu Prirodoslovno-matematičkog fakulteta donio je

**PRAVILNIK**

**O CJELOŽIVOTNOM OBRAZOVANJU**

**SVEUČILIŠTA U ZAGREBU PRIRODOSLOVNO-MATEMATIČKOG FAKULTETA**

**I. OPĆE ODREDBE**

Članak 1.

1. Pravilnikom o cjeloživotnom obrazovanju Sveučilišta u Zagrebu Prirodoslovno-matematičkog fakulteta (dalje: Pravilnik) uređuju se vrste, ustroj, izvedba te sustav upravljanja kvalitetom programa cjeloživotnog obrazovanja na Sveučilištu u Zagrebu Prirodoslovno-matematičkom fakultetu (dalje: Fakultet).
2. Programi cjeloživotnog obrazovanja na Fakultetu su programi koji se organiziraju radi stjecanja znanja, vještina i kompetencija za osobne, društvene i profesionalne potrebe te potrebe tržišta rada, a ne smatraju se studijem u smislu zakona kojim se uređuje visoko obrazovanje i znanstvena djelatnost.
3. Cjeloživotno obrazovanje temelji se na načelima kvalitete, relevantnosti, transparentnosti, prilagodljivosti, uključivosti i etičnosti.
4. Nositelj programa cjeloživotnog obrazovanja koje izvodi jedan ili više odsjeka Fakulteta je Fakultet.
5. Program cjeloživotnog obrazovanja može ustrojiti i izvoditi Fakultet samostalno ili u suradnji s drugim sastavnicama Sveučilišta u Zagrebu, Sveučilištem u Zagrebu (dalje: Sveučilište) ili vanjskim partnerima (visoka učilišta, znanstveni instituti i druge ustanove u sustavu visokog obrazovanja i znanosti, državna tijela i javne ustanove, tijela državne uprave i lokalne samouprave, strukovne organizacije i druge organizacije civilnoga društva, partneri iz gospodarskoga sektora, ostali partneri).
6. Združeni program cjeloživotnog obrazovanja je program koji zajednički izvode Fakultet i još najmanje jedno visoko učilište (sastavnica Sveučilišta i/ili visoko učilište izvan Sveučilišta). Ustroj, izvedba, završetak, mjesto izvođenja, nositelj i način izdavanja potvrde o završetku programa i dopunskih isprava o programu te predlagatelj akreditacijskoga postupka združenoga programa utvrđuje se ugovorom između visokih učilišta.
7. Predlagatelj programa u postupku vrednovanja programa cjeloživotnog obrazovanja na Fakultetu (dalje: predlagatelj) može biti odsjek Fakulteta, odnosno Fakultet u slučaju multidisciplinarnih ili interdisciplinarnih programa u čijem izvođenju sudjeluju najmanje dva odsjeka Fakulteta, u skladu s odredbama ovog Pravilnika.
8. Izvoditelj programa cjeloživotnog obrazovanja je odsjek Fakulteta koji sudjeluje u izvođenju programa i vodi administrativnu evidenciju o programu i njegovom izvođenju, u skladu s odredbama ovoga Pravilnika.
9. Programi cjeloživotnog obrazovanja evidentiraju se u Bazi programa cjeloživotnog obrazovanja Fakulteta te u Bazi programa cjeloživotnog obrazovanja Sveučilišta, koje su javno objavljene na mrežnim stranicama Fakulteta odnosno Sveučilišta.
10. Na sve programe cjeloživotnog obrazovanja odnose se odredbe ovoga Pravilnika, kojima se uređuje:
* izdavanje potvrda o završetku programa i dopunskih isprava o programu
* evidenciju polaznika i izdanih isprava o završetku programa
* godišnje izvješće o izvedenim programima
* evaluacija i praćenje kvalitete programa
* javnost podataka o programu cjeloživotnog obrazovanja.
1. Izrazi koji se koriste u ovome Pravilniku, a imaju rodno značenje odnose se jednako na muški i ženski rod.

# II. OSNOVNI POJMOVI

Članak 2.

Pojedini pojmovi u smislu ovoga Pravilnika imaju sljedeća značenja:

1. ***Djelomična kvalifikacija*** je kvalifikacija koja samostalno ne udovoljava uvjetima za pristupanje tržištu rada i/ili nastavak obrazovanja, već isključivo uz odgovarajuću cjelovitu kvalifikaciju, odnosno uz jednu ili više drugih odgovarajućih djelomičnih kvalifikacija. Djelomičnoj kvalifikaciji pridružuje se razina Hrvatskoga kvalifikacijskog okvira (dalje: HKO): 5; 6; 7.
2. ***Mikrokvalifikacija (eng. micro-credential)*** zapis je o postignutim ishodima učenja koje je polaznik ostvario na temelju učenja malog opsega, odnosno kratkih iskustava učenja.
3. ***Polaznik*** je osoba upisana u program cjeloživotnog obrazovanja.
4. ***Registar Hrvatskoga kvalifikacijskog okvira (dalje: Registar HKO-a)*** sustav je vođenja podataka o skupovima ishoda učenja, standardima zanimanja, standardima kvalifikacija, programima za stjecanje i vrjednovanje skupova ishoda učenja i za stjecanje kvalifikacija te drugih važnih podataka radi njihova povezivanja i usklađivanja.
5. ***Vaučer za obrazovanje*** financijski je instrument dodjele javnih sredstava polaznicima obrazovnih programa koji su usklađeni sa skupovima ishoda učenja iz Registra HKO-a.

**III. VRSTE, USTROJ I NAČIN IZVEDBE PROGRAMA CJELOŽIVOTNOG OBRAZOVANJA**

Članak 3.

1. Programi cjeloživotnog obrazovanja mogu uključivati programe s kolegijima, predavanja, seminare, radionice, tečajeve, ljetne i zimske škole, programe stručnog usavršavanja, kratke intenzivne obrazovne programe i slično, uključujući programe obrazovanja odraslih i obrazovanja za treću životnu dob.
2. Ciljevi programa iz stavka 1. ovog članka moraju biti usklađeni s misijom, vizijom i strateškim programom Fakulteta te uključivati razvijanje kompetencija koje proizlaze iz studijskih programa koji se izvode na Fakultetu.
3. Tijelo nadležno za cjeloživotno obrazovanje na Fakultetu je Povjerenstvo za cjeloživotno obrazovanje (dalje: Povjerenstvo). Svaki program cjeloživotnog obrazovanja mora imati voditelja programa, koji je odgovoran za planiranje i organizaciju programa.
4. Pri svakom odsjeku Fakulteta ustrojava se Radna skupina za cjeloživotno obrazovanje Odsjeka (dalje: Radna skupina Odsjeka) kao radno tijelo Povjerenstva.
5. Ustroj i način rada te prava i obveze tijela iz stavaka 3. i 4. ovoga članka utvrđuju se detaljnije odredbama ovog Pravilnika.
6. Programi cjeloživotnog obrazovanja na Fakultetu mogu se izvoditi:
* sa stjecanjem ili bez stjecanja ECTS bodova
* klasično, na daljinu ili mješovito (hibridno)
* na hrvatskom ili stranom jeziku
* na Fakultetu ili izvan Fakulteta uz suglasnost Povjerenstva.
1. Ako se program izvodi na stranom jeziku, za polaznike se u uvjetima za upis programa utvrđuje razina znanja stranoga jezika koja je potrebna za praćenje programa u skladu sa Zajedničkim europskim referentnim okvirom za jezike (ZEROJ-em).
2. Za programe iz stavka 7. ovoga članka kurikulum se izrađuje i na hrvatskom jeziku i na stranom jeziku na kojem se program izvodi.

**PROGRAMI S ECTS BODOVIMA**

Članak 4.

1. Ishodi učenja programa cjeloživotnog obrazovanja s ECTS bodovima moraju biti na razini visokog obrazovanja, odnosno na razini 5 ili više HKO-a.
2. Program cjeloživotnog obrazovanja s ECTS bodovima može se ustrojiti kao:
3. razlikovni program u postupku utvrđivanja razlikovnih obveza za potrebe upisa na studij, promjene studija ili dovršetka ranije započetoga studija, a koje su uvjet za upis na studij (dalje: razlikovni programi)
4. program kojim se stječe djelomična kvalifikacija
5. program za postizanje skupova ishoda učenja (mikrokvalifikacija)
6. ostali programi s ECTS bodovima (dalje: ostali programi).
7. Programi iz stavka 2. ovoga članka mogu se sastojati od jednog ili više kolegija iz akreditiranih studijskih programa i/ili drugih kolegija i obrazovnih aktivnosti koje pridonose postizanju ishoda učenja. Polaznici ovih programa nemaju status studenta.
8. Programi iz stavka 2. točke 2. do 4.ovog članka mogu se upisati u Registar HKO-a.
9. Najmanje 50 % ukupnoga broja sati nastave u programima s ECTS bodovima moraju izvoditi zaposlenici Fakulteta koji su nastavnici izabrani na odgovarajuća znanstveno-nastavna radna mjesta za programe na razinama 5, 6 i 7 HKO-a, odnosno i zaposlenici koji su nastavnici, izabrani na odgovarajuće nastavno radno mjesto za programe na razini 5 HKO-a.
10. U izvođenju nastave mogu sudjelovati i osobe koje imaju naslovni izbor na Fakultetu ili izbor stečen u inozemstvu ekvivalentan izboru na znanstveno-nastavno, znanstveno ili nastavno radno mjesto, professori emeriti i stručnjaci iz prakse, uz uvjet da njihovo sudjelovanje u izvođenju nastave ne prelazi postotak iz stavka 5. ovoga članka.
11. Programi s ECTS bodovima moraju uključivati provjeru postignutosti ishoda učenja i biti usklađeni s Europskim standardima za osiguranje kvalitete u visokom obrazovanju (ESG).
12. Program iz stavka 2. ovog članka koji se sastoji od jednog ili više kolegija iz akreditiranih studijskih programa može se izvoditi sudjelovanjem polaznika u nastavi i drugim obrazovnim aktivnostima te polaganjem ispita u okviru tog studijskog programa.
13. Nakon završetka programa polaznicima se izdaje potvrda o završetku programa i dopunska isprava u skladu s odredbama ovoga Pravilnika.

**Razlikovni programi**

Članak 5.

1. Razlikovni programi su programi čijim završetkom polaznici stječu pravo prijave na natječaj za upis na sveučilišne i stručne diplomske studije ili sveučilišne poslijediplomske specijalističke studije na Fakultetu, odnosno programi za potrebe promjene studija ili dovršetka ranije započetoga studija, a kojima se stječu uvjeti za pristup razredbenom postupku za upis na studij.
2. Razlikovni program oblikuje se individualno za svakog polaznika ili skupinu polaznika u skladu s općim aktom Fakulteta koji uređuje studiranje na studijima prijediplomske i diplomske razine, odnosno na poslijediplomskim specijalističkim studijima, a sastoji se od dijela, jednog ili više kolegija iz akreditiranih studijskih programa odgovarajuće vrste i razine.
3. Razlikovni programi kojima se stječu uvjeti za pristup razredbenom postupku za upis na studij imaju više od 15, a najviše 60 ECTS bodova. Ostvareni ECTS bodovi ne ubrajaju se u ukupni zbroj bodova potreban za stjecanje akademskoga naziva.
4. Razlikovne programe mogu upisati pristupnici koji su prethodno završili ili su započeli, a nisu završili ili su promijenili sveučilišni ili stručni prijediplomski odnosno diplomski ili integrirani prijediplomski i diplomski studijski program
5. Razlikovni programi ne podliježu postupku vrednovanja propisanom Pravilnikom Sveučilišta i ovim Pravilnikom.

**Programi za stjecanje djelomičnih kvalifikacija**

Članak 6.

1. Programi za stjecanje djelomičnih kvalifikacija na razini 5 ili više HKO-a moraju imati najmanje 10 ECTS bodova, od kojih najmanje 50 % na razini HKO-a na koju se djelomična kvalifikacija odnosi.
2. Uvjet za pristupanje djelomičnim kvalifikacijama na razini 5 HKO-a je posjedovanje cjelovite kvalifikacije na razini 4.1, a na razinama 6 i 7 HKO-a posjedovanje cjelovite kvalifikacije na razini 4.2 ili više.

**Programi za postizanje skupova ishoda učenja (mikrokvalifikacije)**

Članak 7.

1. Programi za postizanje skupova ishoda učenja (mikrokvalifikacije) na razini 5 ili više HKO-a moraju imati najmanje 1 ECTS bod, od kojih najmanje 50 % na odgovarajućoj razini HKO-a.
2. Program iz stavka 1. ovoga članka koji se sastoji od jednog kolegija iz akreditiranog studijskog programa Fakulteta ne podliježe postupku vrednovanja propisanom ovim Pravilnikom.
3. Otvoreni kolegij je program iz stavka 2. ovoga članka koji se izvodi sudjelovanjem polaznika u nastavi i drugim obrazovnim aktivnostima te polaganjem ispita u okviru tog studijskog programa.
4. Popis otvorenih kolegija, uvjete za upis i upisnu kvotu polaznika pojedinog kolegija utvrđuje Fakultetsko vijeće za pojedini semestar najkasnije 30 dana prije njegovog početka.
5. Popis otvorenih kolegija za pojedini semestar, uvjeti za upis i upisne kvote polaznika pojedinog kolegija objavljuju se na mrežnim stranicama Fakulteta.

**Ostali programi s ECTS bodovima**

Članak 8.

Ostali programi s ECTS bodovima obuhvaćaju sve ostale programe cjeloživotnog obrazovanja kojima se dodjeljuju ECTS bodovi, a ne ispunjavaju uvjete za djelomičnu kvalifikaciju odnosno mikrokvalifikaciju i ne odnose se na razlikovne programe.

**PROGRAMI BEZ ECTS BODOVA**

Članak 9.

1. Programi cjeloživotnog obrazovanja bez ECTS bodova uključuju obrazovanje odraslih, obrazovanje za treću životnu dob i drugo, a mogu se organizirati u obliku predavanja, seminara, tečajeva, radionica, panela, ljetnih škola ili drugih oblika obrazovnih aktivnosti.
2. Program cjeloživotnog obrazovanja bez ECTS bodova može uključivati provjeru postignutosti ishoda učenja.
3. Nakon završetka programa polazniku se izdaje potvrda o sudjelovanju, odnosno potvrda o postizanju ishoda učenja ako program uključuje provjeru postignutosti ishoda učenja i polaznik ih je postigao, u skladu s odredbama ovoga Pravilnika.

**IV. UPRAVLJANJE KVALITETOM PROGRAMA CJELOŽIVOTNOG OBRAZOVANJA**

**Vrednovanje programa s ECTS bodovima kojima se stječe djelomična kvalifikacija i programa koji se predlažu za upis u Registar HKO-a**

Članak 10.

1. Postupak vrednovanja programa cjeloživotnog obrazovanja s ECTS bodovima kojima se stječe djelomična kvalifikacija i programa koji se predlažu za upis u Registar HKO-a provodi Sveučilište u skladu sa svojim općim aktom kojim se uređuje cjeloživotno obrazovanje, a na temelju odluke Fakultetskog vijeća Fakulteta i zahtjeva Fakulteta. Programi koji se predlažu za upis u Registar HKO-a nakon završenoga postupka vrednovanja na Sveučilištu upućuju se agenciji nadležnoj za Registar HKO-a u skladu s posebnim propisima.
2. Postupku iz stavka 1. ovoga članka prethodi interni postupak vrednovanja na Fakultetu koji se provodi u skladu s odredbama ovog Pravilnika.
3. Programi koji se predlažu za upis u Registar HKO-a moraju biti usklađeni sa standardom zanimanja ili skupom kompetencija i standardom kvalifikacije ili skupom/skupovima ishoda učenja iz Registra HKO-a.
4. Skupovi ishoda učenja za programe iz stavka 3. ovoga članka preuzimaju se iz Registra HKO-a sa svim elementima, koji se ne smiju mijenjati niti prilagođavati, ali se mogu kombinirati različiti skupovi ishoda učenja upisani u Registar HKO-a, što uključuje i kombinacije skupova ishoda učenja iz različitih standarda kvalifikacija.
5. Ako se programom postiže više skupova ishoda učenja koji pripadaju različitim razinama HKO-a, program će pripadati višoj razini HKO-a ako se na njoj stječe najmanje 50 % od ukupnoga broja ECTS bodova.
6. Programi iz stavka 3. ovoga članka mogu se financirati putem vaučera za obrazovanje, u skladu s posebnim propisima.
7. Za združene programe koje izvodi Fakultet i još najmanje jedno domaće visoko učilište (sastavnica Sveučilišta i/ili domaće visoko učilište izvan Sveučilišta), postupak vrednovanja provodi Sveučilište u skladu sa svojim općim aktom kojim se uređuje cjeloživotno obrazovanje. Postupak vrednovanja programa cjeloživotnog obrazovanja može se provesti na Sveučilištu i za združene programe koji se Fakultet izvodi s najmanje još jednim visokim učilištem iz inozemstva.

**Vrednovanje programa** **za postizanje skupova ishoda učenja (mikrokvalifikacija), ostalih programa s ECTS bodovima i programa bez ECTS bodova**

Članak 11.

1. Postupak vrednovanja programa za postizanje skupova ishoda učenja (mikrokvalifikacija) i ostalih programa s ECTS bodovima provodi Fakultet samostalno i u skladu s člankom 15. ovoga Pravilnika, na temelju zahtjeva koji podnosi predlagatelj programa.
2. Postupak vrednovanja programa bez ECTS bodova provodi Fakultet samostalno i u skladu s člankom 16. ovoga Pravilnika, na temelju zahtjeva koji podnosi predlagatelj programa.

**Postupak vrednovanja programa na Fakultetu**

Članak 12.

1. Interni postupak vrednovanja iz članka 10. stavka 1. i postupak vrednovanja iz članka 11. ovoga Pravilnika provodi Povjerenstvo.
2. Povjerenstvo izrađuje obrasce za provedbu postupaka iz stavka 1. ovoga članka, a može dati i odgovarajuće upute ili smjernice.

**Pokretanje i tijek internog postupka vrednovanja i dokumentacija za programe s ECTS bodovima kojima se stječe djelomična kvalifikacija i programe koji se predlažu za upis u Registar HKO-a**

Članak 13.

1. Fakultet podnosi Odboru za upravljanje kvalitetom Sveučilišta zahtjev za vrednovanje programa iz članka 10. stavka 1. ovog Pravilnika, u pravilu najkasnije 60 dana prije planiranoga početka izvođenja programa. Zahtjev se podnosi na hrvatskom jeziku na obrascu Sveučilišta koji sadržava:
* prijedlog programa
* način praćenja kvalitete i uspješnosti izvedbe programa (osobito način sudjelovanja polaznika u vrednovanju programa i njegove izvedbe)
* materijalne i kadrovske uvjete za izvođenje programa
* popis priložene dokumentacije.
1. Obrazac iz stavka 1. ovoga članka objavljuje se na mrežnim stranicama Sveučilišta.
2. Prijedlog programa sadržava:
* naziv programa
* naziv nositelja ili sunositelja programa (ako je primjenjivo)
* nazive svih partnera programa (ako je primjenjivo)
* jezik izvođenja programa
* broj ECTS bodova koji se stječu završetkom programa
* razinu programa prema HKO-u s obzirom na skupove ishoda učenja koji se postižu njegovim završetkom
* ime voditelja/suvoditelja programa
* opis programa
* ciljanu skupinu polaznika
* uvjete upisa na program
* izvedbeni plan programa, uključujući trajanje programa, način izvođenja, sadržaj i organizaciju programa, ishode učenja programa i sadržajnih cjelina (kolegija, ostalih obrazovnih aktivnosti), način provjere postignutosti ishoda učenja, napredovanja i završetak programa
* uvjete za završetak programa
* ostale podatke (mjesto izvođenja programa i dr.).
1. Za programe koji se predlažu za upis u Registar HKO-a, uz podatke iz stavka 3. ovoga članka, prijedlog programa sadržava:
* sektor prema Pravilniku o HKO-u kojemu program pripada
* povezanost ishoda učenja sa skupovima ishoda učenja u Registru HKO-a (popis skupova ishoda učenja s kojima je program usklađen i sadržajne cjeline programa kojima se postiže pojedini skup ishoda učenja iz Registra HKO-a)
* kompetencije (znanja, vještine, samostalnost i odgovornost) koje se stječu završetkom programa
* predviđeni datum revizije programa.
1. Uz zahtjev iz stavka 1. ovoga članka Odboru za upravljanje kvalitetom Sveučilišta dostavlja se:
2. odluka Fakultetskoga vijeća o prihvaćanju predloženoga programa te ugovor ili odluke odgovarajućih tijela ostalih partnera koji sudjeluju u izvođenju programa (ako je primjenjivo)
3. popis nastavnika, suradnika i ostalih osoba koje sudjeluju u izvođenju nastave (dalje: izvođači nastave) sa stručnim životopisima ili internetskim poveznicama na stručne životopise kojima se dokazuju kompetencije za izvođenje programa
4. izjava Dekana kojom se potvrđuje da najmanje 50 % ukupnoga broja sati nastave izvode nastavnici iz članka 4. stavka 5. ovoga Pravilnika
5. suglasnost svih izvođača nastave za sudjelovanje u izvedbi nastave
6. izjava Dekana o usklađenosti programa sa strateškim dokumentima Fakulteta
7. izjava Dekana da su ispunjeni svi kadrovski i materijalni uvjeti za izvođenje skupova ishoda učenja i vrednovanja njihove postignutosti iz Registra HKO-a (za programe koji se predlažu za upis u Registar HKO-a).

Članak 14.

1. Interni postupak vrednovanja programa iz članka 10. stavka 1. pokreće predlagatelj podnošenjem zahtjeva iz članka 13. stavka 1. Povjerenstvu, u pravilu najkasnije 120 dana prije planiranoga početka izvođenja programa. Zahtjev se podnosi na obrascu iz članka 13. stavka 2. ovog Pravilnika.
2. Uz zahtjev iz stavka 1. ovoga članka prilaže se:
3. dokumentacija iz članka 13. stavka 5. točaka 2. i 4. ovog Pravilnika
4. odluka Vijeća odsjeka predlagatelja o prihvaćanju programa i zajednička izjava pročelnika odsjeka Fakulteta koji sudjeluju u izvođenju programa kojom se utvrđuje izvoditelj programa (za programe čiji je predlagatelj Fakultet)
5. ugovor ili odluke odgovarajućih tijela ostalih odsjeka i/ili drugih partnera koji sudjeluju u izvođenju programa o njegovom prihvaćanju (ako je primjenjivo)
6. financijski plan za izvođenje programa.
7. Ako je program rezultat znanstvenoistraživačkog, razvojnog ili stručnog projekta, uz dokumentaciju iz stavka 2. ovoga članka dostavlja se suglasnost voditelja projekta i suglasnosti nadležnih tijela ostalih partnera projekta (ako je primjenjivo) o prijedlogu i izvedbi programa.
8. Povjerenstvo u roku od 15 dana od dana zaprimanja zahtjeva utvrđuje sadržava li zahtjev za vrednovanjem sve formalne elemente propisane člankom 13. stavcima 1., 2., 3. i 4. ovoga Pravilnika i stavcima 2. i 3. ovoga članka.
9. Ako utvrdi da zahtjev nije potpun, Povjerenstvo je ovlašteno od predlagatelja tražiti dopune koje predlagatelj treba dostaviti u roku od 15 dana od dana zaprimanja zahtjeva za dopunom.
10. Povjerenstvo u roku od 30 dana od dana zaprimanja potpunoga zahtjeva donosi zaključak u kojem utvrđuje:
* je li predloženi program u skladu sa strateškim dokumentima Fakulteta
* izvode li nastavnici iz članka 4. stavka 5. ovoga Pravilnika najmanje 50 % ukupnoga broja sati nastave u predloženom programu
* jesu li ispunjeni svi kadrovski i materijalni uvjeti za izvođenje skupova ishoda učenja i vrednovanja njihove postignutosti iz Registra HKO-a (za programe koji se predlažu za upis u Registar HKO-a)
* je li financijski plan za izvođenje programa iz stavka 2. točke 4. ovog članka održiv.
1. Ako Povjerenstvo utvrdi da program ne ispunjava uvjete iz stavka 6. ovoga članka, od predlagatelja programa zatražit će izmjene i/ili dopune ili dodatna obrazloženja. Predlagatelj je dužan dostaviti izmijenjenu i/ili dopunjenu dokumentaciju ili tražena obrazloženja u roku 15 dana od dana zaprimanja zahtjeva za izmjenom i/ili dopunom ili obrazloženjem.
2. Povjerenstvo donosi zaključak iz stavka 6. ovoga članka u roku od 15 dana od dana zaprimanja izmijenjene i/ili dopunjene dokumentacije ili traženih obrazloženja.
3. Ako predlagatelj ne dostavi izmjene i/ili dopune dokumentacije ili tražena obrazloženja iz stavka 7. ovoga članka, smatra se da je odustao od prijedloga programa i interni postupak vrednovanja se obustavlja.
4. Program koji ispunjava sve uvjete iz stavka 6. ovoga članka upućuje se na prvu sljedeću sjednicu Fakultetskog vijeća.
5. Za program iz stavka 10. ovoga članka Povjerenstvo može predložiti nezavisnog recenzenta koji će sadržajno vrednovati program u postupku vrednovanja koji provodi Sveučilište. Recenzent može biti nastavnik Sveučilišta ili drugih sveučilišta u RH izabran na znanstveno-nastavno radno mjesto, naslovni nastavnik ili professor emeritus.
6. Prijedlog recenzenta iz stavka 11. ovoga članka mora sadržavati podatke o njegovom akademskom naslovu, matičnoj ustanovi, kompetencijama iz relevantnoga područja i polja predloženoga programa te kontakt podatke.
7. Fakultetsko vijeće donosi odluku o prihvaćanju ili odbijanju programa.
8. Na temelju pozitivne odluke Fakultetskog vijeća, zahtjev i dokumentacija iz članka 13. te prijedlog recenzenta (ako je primjenjivo) upućuju se Odboru za upravljanje kvalitetom Sveučilišta na daljnje postupanje u smislu članka 10. stavka 1. ovog Pravilnika.
9. Program iz članka 10. stavka 1. može se izvoditi nakon donesene pozitivne odluke Sveučilišta i upisa u baze iz članka 1. stavka 9. ovoga Pravilnika.
10. Upis u Bazu cjeloživotnog obrazovanja Fakulteta provodi predlagatelj u toku od 15 dana od dana dostavljanja pozitivne odluke Sveučilišta o prihvaćanju programa.
11. Izdavanjem Potvrde o upisu programa u Registar HKO-a stječu se uvjeti za financiranje polaznika programa putem vaučera za obrazovanje, u skladu s posebnim propisima.

**Pokretanje i tijek postupka vrednovanja i dokumentacija za programe za postizanje skupova ishoda učenja (mikrokvalifikacija) i ostalih programa s ECTS bodovima**

Članak 15.

1. Predlagatelj podnosi Povjerenstvu zahtjev za vrednovanje programa iz članka 11. stavka 1. ovoga Pravilnika, u pravilu najkasnije 90 dana prije planiranoga početka izvođenja programa. Zahtjev se podnosi na hrvatskom jeziku na obrascu Sveučilišta iz članka 13. stavka 1. ovog Pravilnika.
2. Uz zahtjev iz stavka 1. ovoga članka Povjerenstvu se dostavlja:
3. dokumentacija iz članka 13. stavka 5. točaka 2. i 4. ovog Pravilnika
4. odluka Vijeća odsjeka predlagatelja o prihvaćanju programa i zajednička izjava pročelnika odsjeka Fakulteta koji sudjeluju u izvođenju programa kojom se utvrđuje izvoditelj programa (za programe čiji je predlagatelj Fakultet)
5. ugovor ili odluke odgovarajućih tijela ostalih odsjeka i/ili drugih partnera koji sudjeluju u izvođenju programa o njegovom prihvaćanju (ako je primjenjivo)
6. financijski plan za izvođenje programa.
7. Ako je program rezultat znanstvenoistraživačkog, razvojnog ili stručnog projekta, uz dokumentaciju iz stavka 2. ovoga članka dostavlja se suglasnost voditelja projekta i suglasnosti nadležnih tijela ostalih partnera projekta (ako je primjenjivo) o prijedlogu i izvedbi programa.
8. Povjerenstvo u roku od 15 dana od dana zaprimanja zahtjeva utvrđuje sadržava li zahtjev za vrednovanjem sve formalne elemente propisane stavcima 1., 2. i 3. ovoga članka.
9. Ako utvrdi da zahtjev nije potpun, Povjerenstvo je ovlašteno od predlagatelja tražiti dopune koje predlagatelj treba dostaviti u roku od 15 dana od dana zaprimanja zahtjeva za dopunom.
10. Povjerenstvo u roku od 15 dana od dana zaprimanja potpunoga zahtjeva donosi zaključak u kojem utvrđuje:
* je li predloženi program u skladu sa strateškim dokumentima Fakulteta
* jesu li ishodi učenja na razini kolegija usklađeni s ishodima učenja na razini programa cjeloživotnog obrazovanja (za program s ECTS bodovima koji je kombinacija kolegija iz akreditiranih studijskih programa Fakulteta)
* izvode li nastavnici iz članka 4. stavka 5. ovoga Pravilnika najmanje 50 % ukupnoga broja sati nastave u predloženom programu
* jesu li ispunjeni materijalni i kadrovski uvjeti za izvođenje programa
* je li financijski plan za izvođenje programa iz stavka 2. točke 4. ovog članka održiv.
1. Ako u programu s ECTS bodovima iz članka 11. stavka 1. ovoga Pravilnika, koji ispunjava sve uvjete iz stavka 6. ovoga članka, postoje obrazovne aktivnosti koje nisu dio akreditiranih studijskih programa, Povjerenstvo imenuje nezavisnog recenzenta koji će sadržajno vrednovati program.
2. Recenzent iz stavka 7. ovoga članka može biti nastavnik Sveučilišta ili drugih sveučilišta u RH izabran na znanstveno-nastavno radno mjesto, naslovni nastavnik ili professor emeritus koji posjeduje kompetencije iz relevantnoga područja i polja predloženoga programa.
3. Recenzent na obrascu za recenziju najkasnije u roku od 30 dana od dana zaprimanja programa procjenjuje:
* ispunjava li program nužne uvjete i standarde izvođenja te ESG standarde
* kvalitetu i izvedivost programa
* može li se obrazloženje bodovne vrijednosti izražene u ECTS-u prihvatiti s obzirom na elemente opisa programa i predviđene ishode učenja
* osigurava li struktura prijedloga programa predviđene ishode učenja
* postoje li primjereni interni mehanizmi za praćenje kvalitete nastave i drugih obrazovnih aktivnosti
* imaju li izvođači nastave na programu odgovarajuće kompetencije za izvođenje programa
* i drugo.
1. Recenzentski postupak iz stavaka 7., 8. i 9. ovoga članka je anoniman prema predlagatelju programa.
2. Ako Povjerenstvo utvrdi da program ne ispunjava uvjete iz stavka 6. ovoga članka, odnosno ako recenzent utvrdi da program ne ispunjava uvjete iz stavka 9. ovoga članka, od predlagatelja programa zatražit će izmjene i/ili dopune ili dodatna obrazloženja. Predlagatelj je dužan dostaviti izmijenjenu i/ili dopunjenu dokumentaciju ili tražena obrazloženja u roku 15 dana od dana zaprimanja zahtjeva za izmjenom i/ili dopunom ili obrazloženjem.
3. Povjerenstvo donosi mišljenje kojim prihvaća ili odbija program na temelju zaključka iz stavka 6. i recenzije iz stavka 9. ovoga članka (ako je primjenjivo), u roku od 15 dana od dana zaprimanja pozitivne recenzije, odnosno izmijenjene i/ili dopunjene dokumentacije ili traženih obrazloženja iz stavka 11. ovoga članka.
4. Ako predlagatelj ne dostavi izmjene i/ili dopune dokumentacije ili tražena obrazloženja iz stavka 11. ovoga članka, smatra se da je odustao od prijedloga programa i interni postupak vrednovanja se obustavlja zaključkom Povjerenstva.
5. Mišljenje Povjerenstva upućuje se na prvu sljedeću sjednicu Fakultetskog vijeća.
6. Fakultetsko vijeće na temelju mišljenja Povjerenstva donosi odluku o prihvaćanju ili neprihvaćanju programa.
7. U slučaju neprihvaćanja programa, predlagatelj ima pravo ponoviti zahtjev za vrednovanje programa istog naziva i sadržaja.
8. Predlagatelj je dužan program upisati u Bazu programa cjeloživotnog obrazovanja Fakulteta u roku od 8 dana od dana donošenja odluke Fakultetakog vijeća o prihvaćanju tog programa.
9. Fakultet je dužan u roku od 15 dana od dana donošenja odluke o prihvaćanju programa o istome obavijestiti Odbor za upravljanje kvalitetom Sveučilišta i dostaviti zahtjev za upis u Bazu programa cjeloživotnog obrazovanja Sveučilišta, zajedno s pripadajućom odlukom, izjavom o usklađenosti s ishodima učenja programa cjeloživotnog obrazovanja (za program s ECTS bodovima koji je kombinacija kolegija iz akreditiranih studijskih programa Fakulteta), odnosno pozitivnom recenzijom iz stavka 9. ovoga članka.
10. Program iz članka 11. stavka 1. ovoga Pravilnika može se izvoditi nakon donesene pozitivne Odluke Fakultetskog vijeća i upisa u Bazu programa cjeloživotnog obrazovanja Fakulteta.

**Pokretanje i tijek postupka vrednovanja i dokumentacija za programe bez ECTS bodova**

Članak 16.

1. Predlagatelj podnosi Povjerenstvu zahtjev za vrednovanje programa iz članka 11. stavka 2. ovoga Pravilnika, u pravilu najkasnije 45 dana prije planiranoga početka izvođenja programa. Zahtjev se podnosi na hrvatskom jeziku na obrascu Fakulteta koji sadržava:
* prijedlog programa
* način praćenja kvalitete i uspješnosti izvedbe programa (osobito način sudjelovanja polaznika u vrednovanju programa i njegove izvedbe)
* materijalne i kadrovske uvjete za izvođenje programa
* popis priložene dokumentacije.
1. Obrazac iz stavka 1. ovoga članka objavljuje se na mrežnim stranicama Fakulteta.
2. Prijedlog programa sadržava:
* naziv programa
* naziv nositelja ili sunositelja programa (ako je primjenjivo)
* nazive svih partnera programa (ako je primjenjivo)
* jezik izvođenja programa
* razinu programa prema HKO-u s obzirom na skupove ishoda učenja koji se postižu njegovim završetkom
* ime voditelja/suvoditelja programa
* opis programa
* ciljanu skupinu polaznika
* uvjete upisa na program
* izvedbeni plan programa, uključujući trajanje programa, način izvođenja, sadržaj i organizaciju programa, ishode učenja programa i sadržajnih cjelina
* način provjere postignutosti ishoda učenja, napredovanja i završetak programa (ako je primjenjivo)
* uvjete za završetak programa (ako je primjenjivo)
* ostale podatke (mjesto izvođenja programa i dr.).
1. Uz zahtjev iz stavka 1. ovoga članka Povjerenstvu se dostavlja:
2. popis izvođača nastave sa stručnim životopisima ili internetskim poveznicama na stručne životopise kojima se dokazuju kompetencije za izvođenje programa
3. suglasnost svih izvođača nastave za sudjelovanje u izvedbi nastave
4. odluka Vijeća odsjeka predlagatelja o prihvaćanju programa i zajednička izjava pročelnika odsjeka Fakulteta koji sudjeluju u izvođenju programa kojom se utvrđuje izvoditelj programa (za programe čiji je predlagatelj Fakultet)
5. ugovor ili odluke odgovarajućih tijela ostalih odsjeka i/ili drugih partnera koji sudjeluju u izvođenju programa o njegovom prihvaćanju (ako je primjenjivo)
6. financijski plan za izvođenje programa.
7. Ako je program rezultat znanstvenoistraživačkog, razvojnog ili stručnog projekta, uz dokumentaciju iz stavka 4. ovoga članka dostavlja se suglasnost voditelja projekta i suglasnosti nadležnih tijela ostalih partnera projekta (ako je primjenjivo) o prijedlogu i izvedbi programa.
8. Povjerenstvo u roku od 15 dana od dana zaprimanja zahtjeva utvrđuje sadržava li zahtjev za vrednovanjem sve formalne elemente propisane stavcima 1., 2., 3., 4. i 5. ovoga članka.
9. Ako utvrdi da zahtjev nije potpun, Povjerenstvo je ovlašteno od predlagatelja tražiti dopune koje predlagatelj treba dostaviti u roku od 15 dana od dana zaprimanja zahtjeva za dopunom.
10. Povjerenstvo u roku od 15 dana od dana zaprimanja potpunoga zahtjeva donosi zaključak u kojem utvrđuje:
* je li predloženi program u skladu sa strateškim dokumentima Fakulteta
* osiguravaju li struktura i sadržaj prijedloga programa predviđene ishode učenja
* postoje li primjereni interni mehanizmi za praćenje kvalitete nastave i drugih obrazovnih aktivnosti u programu
* jesu li ispunjeni materijalni i kadrovski uvjeti za izvođenje programa
* je li financijski plan za izvođenje programa iz stavka 4. točke 5. ovog članka održiv.
1. Ako Povjerenstvo utvrdi da program ne ispunjava uvjete iz stavka 3. ovoga članka, od predlagatelja programa zatražit će izmjene i/ili dopune ili dodatna obrazloženja. Predlagatelj je dužan dostaviti izmijenjenu i/ili dopunjenu dokumentaciju ili tražena obrazloženja u roku 15 dana od dana primitka zahtjeva za izmjenom i/ili dopunom ili obrazloženjem.
2. Povjerenstvo donosi mišljenje kojim prihvaća ili odbija program na temelju zaključka iz stavka 3. ovoga članka u roku od 15 dana od dana zaprimanja izmijenjene i/ili dopunjene dokumentacije ili traženih obrazloženja iz stavka 4. ovoga članka.
3. Ako predlagatelj ne dostavi izmjene i/ili dopune dokumentacije ili tražena obrazloženja iz stavka 4. ovoga članka, smatra se da je odustao od prijedloga programa i interni postupak vrednovanja se obustavlja zaključkom Povjerenstva.
4. Mišljenje Povjerenstva upućuje se na prvu sljedeću sjednicu Fakultetskog vijeća.
5. Fakultetsko vijeće na temelju mišljenja Povjerenstva donosi odluku o prihvaćanju ili neprihvaćanju programa.
6. U slučaju neprihvaćanja programa, predlagatelj ima pravo ponoviti zahtjev za vrednovanje programa istog naziva i sadržaja.
7. Predlagatelj je dužan program upisati u Bazu programa cjeloživotnog obrazovanja Fakulteta u roku od 8 dana od dana donošenja odluke Fakultetakog vijeća o prihvaćanju tog programa.
8. Fakultet je dužan u roku od 15 dana od dana donošenja odluke o prihvaćanju programa o istome obavijestiti Odbor za upravljanje kvalitetom Sveučilišta i dostaviti zahtjev za upis u Bazu programa cjeloživotnog obrazovanja Sveučilišta, zajedno s pripadajućom odlukom.
9. Program iz članka 11. stavka 2. ovoga Pravilnika može se izvoditi nakon donesene pozitivne Odluke Fakultetskog vijeća i upisa u Bazu programa cjeloživotnog obrazovanja Fakulteta.

**Izmjene i dopune prethodno prihvaćenoga programa s ECTS bodovima kojima se stječe djelomična kvalifikacija i programa upisanoga u Registar HKO-a**

Članak 17.

1. Ako Fakultet provodi izmjene i/ili dopune prethodno prihvaćenoga programa cjeloživotnog obrazovanja kojim se stječe djelomična kvalifikacija ili programa koji je upisan u Registar HKO-a, u pravilu najkasnije 60 dana prije planiranog početka izvođenja revidiranog programa dužan je o tome izvijestiti Odbor za upravljanje kvalitetom Sveučilišta i dostaviti:
* odluku Fakultetskog vijeća o prihvaćanju izmjena i/ili dopuna programa odnosno odluke drugih odgovarajućih tijela partnera koje sudjeluju u izvođenju programa
* obrazac na hrvatskom jeziku s opisom izmjena i/ili dopuna programa (stanje prije i poslije promjene) koji je objavljen na mrežnim stranicama Sveučilišta.
1. Na postupak vrednovanja i interni postupak vrednovanja izmjena i/ili dopuna programa iz stavka 1. ovoga članka u odgovarajućem se obliku primjenjuju odredbe ovoga Pravilnika i općeg akta Sveučilišta koji uređuje cjeloživotno obrazovanje.
2. Izmjene i dopune programa iz stavka 1. ovoga članka koji sadrži kolegije i/ili druge obrazovne aktivnosti iz akreditiranog studijskog programa Fakulteta provode se u skladu s izmjenama i dopunama tog studijskog programa.
3. Izmjene i dopune programa upisanih u Registar HKO-a provode se u skladu s izmjenama skupova ishoda učenja na kojima se program temelji i koji su upisani u Registar HKO-a.

**Izmjene i dopune prethodno prihvaćenoga programa za postizanje skupova ishoda učenja (mikrokvalifikacija) i ostalih programa s ECTS bodovima**

Članak 18.

1. Ako izvoditelj provodi izmjene i/ili dopune prethodno prihvaćenoga programa cjeloživotnog obrazovanja za postizanje skupova ishoda učenja (mikrokvalifikacija) ili drugog programa s ECTS bodovima, u pravilu najkasnije 45 dana prije planiranog početka izvođenja revidiranog programa dužan je o tome izvijestiti Povjerenstvo i dostaviti:
* odluke odgovarajućih tijela partnera koje sudjeluju u izvođenju programa o prihvaćanju izmjena i/ili dopuna programa (ako je primjenjivo)
* obrazac na hrvatskom jeziku s opisom izmjena i/ili dopuna programa (stanje prije i poslije promjene) koji je objavljen na mrežnim stranicama Sveučilišta.
1. Na postupak vrednovanja izmjena i/ili dopuna programa iz stavka 1. ovoga članka u odgovarajućem se obliku primjenjuju odredbe ovoga Pravilnika. Neovisni recenzentski postupak može se provesti ako je riječ o promjenama u sadržaju, strukturi ili ciljevima programa koje mogu utjecati na ishode učenja koje polaznik stječe završetkom programa.
2. Izmjene i dopune programa iz stavka 1. ovoga članka koji sadrži kolegije i/ili druge obrazovne aktivnosti iz akreditiranog studijskog programa Fakulteta provode se u skladu s izmjenama i dopunama tog studijskog programa.

**Izmjene i dopune prethodno prihvaćenoga programa bez ECTS bodova**

Članak 19.

1. Ako izvoditelj provodi izmjene i/ili dopune prethodno prihvaćenoga programa cjeloživotnog obrazovanja bez ECTS bodova, u pravilu najkasnije 30 dana prije planiranog početka izvođenja revidiranog programa dužan je o tome izvijestiti Povjerenstvo i dostaviti:
* odluke odgovarajućih tijela partnera koje sudjeluju u izvođenju programa o prihvaćanju izmjena i/ili dopuna programa (ako je primjenjivo)
* obrazac na hrvatskom jeziku s opisom izmjena i/ili dopuna programa (stanje prije i poslije promjene) koji je objavljen na mrežnim stranicama Fakulteta.
1. Na postupak vrednovanja izmjena i/ili dopuna programa iz stavka 1. ovoga članka u odgovarajućem se obliku primjenjuju odredbe ovoga Pravilnika.

**Periodično vrednovanje programa cjeloživotnoga obrazovanja**

Članak 20.

1. Periodično vrednovanje programa cjeloživotnoga obrazovanja dio je unutarnjega sustava za osiguravanje i unapređivanje kvalitete obrazovanja na Fakultetu i Sveučilištu s ciljem osiguranja njihove suvremenosti, relevantnosti i usklađenosti s aktualnim društvenim potrebama i potrebama tržišta rada.
2. Razvoj novih i kontinuirano unaprjeđivanje prihvaćenih programa cjeloživotnog obrazovanja uključuje unutarnje i vanjske dionike i temelji se na procesu strateškog planiranja i analizi aktualnih društvenih potreba i potreba tržišta rada.

**Prestanak izvođenja programa**

Članak 21.

1. Odluku o prestanku izvođenja prihvaćenoga programa cjeloživotnog obrazovanja donosi Fakultetsko vijeće na prijedlog izvoditelja programa.
2. Za prihvaćene programe cjeloživotnog obrazovanja koji su upisani u Registar HKO-a i programe kojima se stječe djelomična kvalifikacija odluku o prestanku izvođenja donosi Senat Sveučilišta na prijedlog Fakulteta.
3. Izvoditelj programa dužan je program izbrisati iz Baze programa cjeloživotnog obrazovanja Fakulteta u roku od 8 dana od dana donošenja odluke Fakultetakog vijeća iz stavka 1. ovoga članka.
4. Fakultet je dužan u roku od 15 dana od dana donošenja odluke iz stavka 1. ovoga članka o istome obavijestiti Odbor za upravljanje kvalitetom Sveučilišta i dostaviti zahtjev za brisanjem programa iz Baze programa cjeloživotnog obrazovanja Sveučilišta na odgovarajućem obrascu, zajedno s pripadajućom odlukom.
5. Obrazac iz stavka 4. ovoga članka objavljuje se na mrežnim stranicama Sveučilišta.

**V. USTROJ, NAČIN RADA, PRAVA I OBVEZE POVJERENSTVA ZA CJELOŽIVOTNO OBRAZOVANJE I VODITELJA PROGRAMA CJELOŽIVOTNOG OBRAZOVANJA**

Članak 22.

1. Povjerenstvo za cjeloživotno obrazovanje je tijelo nadležno za cjeloživotno obrazovanje na Fakultetu.
2. Povjerenstvo ima devet članova, i to:
* sedam predstavnika odsjeka Fakulteta iz redova nastavnika izabranih na znanstveno-nastavna ili nastavna radna mjesta, po jedan iz svakog odsjeka
* predstavnik studenata
* predstavnik vanjskih dionika.
1. Povjerenstvo imenuje Fakultetsko vijeće na prijedlog Fakultetskog kolegija.
2. Članovi Povjerenstva biraju predsjednika Povjerenstva iz svojih redova natpolovičnom većinom svih članova.
3. Predsjednik Povjerenstva koordinira radom te saziva i vodi sjednice Povjerenstva.
4. Mandat članova Povjerenstva traje dvije godine i može se ponoviti.
5. Fakultetsko vijeće može razriješiti dužnosti člana Povjerenstva prije isteka mandata te imenovati zamjenskog člana do isteka mandata iz stavka 7. ovoga članka ukoliko:
* sam zatraži razrješenje
* ne sudjeluje u radu Povjerenstva ili se u svojem radu ne pridržava odluka Povjerenstva i Fakultetskog vijeća.

Članak 23.

1. Povjerenstvo obavlja sljedeće poslove:
* Izrađuje prijedloge strateških dokumenata o razvoju sustava cjeloživotnog obrazovanja na Fakultetu i prati njihovu provedbu
* razvija i predlaže opće akte sustava cjeloživotnog obrazovanja na Fakultetu
* organizira, koordinira i provodi postupke vrednovanja programa cjeloživotnog obrazovanja i njegovih izmjena i dopuna na Fakultetu te izrađuje pripadajuće obrasce, upute i smjernice
* provodi evaluaciju i prati kvalitetu izvođenja programa cjeloživotnog obrazovanja
* izrađuje godišnje izvješće o izvođenju programa cjeloživotnog obrazovanja na Fakultetu
* nadzire upis, promjene i brisanje podataka u Bazi programa cjeloživotnog obrazovanja Fakulteta
* pruža stručnu podršku predlagateljima, izvoditeljima i voditeljima programa cjeloživotnog obrazovanja
* organizira edukacije za osmišljavanje novih programa cjeloživotnog obrazovanja i njihov upis u Registar HKO-a
* predlaže mjere i aktivnosti za unapređenje djelatnosti cjeloživotnog obrazovanja
* surađuje s Radnim skupinama odsjeka na razvoju i unapređenju sustava cjeloživotnog obrazovanja na Fakultetu
* surađuje s upravom Fakulteta i upravama odsjeka na provođenju mjera za unapređenje kvalitete cjeloživotnog obrazovanja
* surađuje s Odborom za upravljanje kvalitetom i Radnom skupinom za cjeloživotno obrazovanje Sveučilišta
* surađuje s vanjskim dionicima u analizi društvenih i gospodarskih potreba za cjeloživotnim obrazovanjem na Fakultetu
* vodi zapisnike svojih sjednica.
1. Sjednice Povjerenstva održavaju se po potrebi, u pravilu najmanje dvaput tijekom semestra.
2. Za donošenje odluka i mišljenja sjednici Povjerenstva mora nazočiti najmanje pet članova. Povjerenstvo odluke i mišljenja donosi natpolovičnom većinom nazočnih članova.
3. Po potrebi, u sjednici Povjerenstva mogu sudjelovati i druge osobe (npr. prodekan za nastavu, voditelji programa cjeloživotnog obrazovanja, predstavnici Sveučilišta ili vanjskih dionika), bez prava glasa.
4. Povjerenstvo jednom godišnje Fakultetskom vijeću podnosi pisano izvješće o svom radu u prethodnog akademskoj godini.

Članak 24.

1. Radna skupina Odsjeka radno je tijelo Povjerenstva i ustrojava se na svakom odsjeku Fakulteta.
2. Radna skupina Odsjeka ima predsjednika. Njezin sastav, zadaće i način rada pobliže se uređuju posebnom odlukom koju donosi Vijeće Odsjeka na prijedlog pročelnika Odsjeka.
3. Zadaće Radne skupine Odsjeka uključuju:
* planiranje izvedbe programa cjeloživotnog obrazovanja na odsjeku u akademskoj godini i upis polaznika
* predlaganje novih te izmjene i dopune prihvaćenih programa cjeloživotnog obrazovanja
* osiguravanje kvalitete izvedbe programa cjeloživotnog obrazovanja na Odsjeku
* predlaganje i provođenje mjera i aktivnosti za unapređenje djelatnosti cjeloživotnog obrazovanja na odsjeku
* predlaganje i koordiniranje voditelja programa cjeloživotnog obrazovanja na Odsjeku
* izradu godišnjeg izvješća o izvedbi programa cjeloživotnog obrazovanja na Odsjeku
* suradnju s Radnim skupinama ostalih odsjeka i Povjerenstvom
* suradnju s vanjskim dionicima u analizi društvenih i gospodarskih potreba za cjeloživotnim obrazovanjem na odsjeku.

Članak 25.

1. Voditelj programa cjeloživotnog obrazovanja je nastavnik Fakulteta odgovoran za izvedbu i osiguranje kvalitete programa.
2. Voditelj otvorenog kolegija je nastavnik koji je nositelj odnosno sunositelj tog kolegija u akreditiranom studijskom programu.
3. Voditelj programa obavlja sljedeće poslove:
* priprema izvedbeni plan programa
* provodi upis polaznika u suradnji s ustrojstvenom jedinicom odsjeka nadležnom za studente koji je izvoditelj programa
* u dogovoru s izvođačima nastave utvrđuje raspored predavanja, vježbi i ostalih obrazovnih aktivnosti u programu
* provodi evaluaciju izvođenja programa (provođenjem ankete ili na drugi prikladan način)
* priprema i dostavlja Povjerenstvu pisano izvješće o izvođenju programa
* predlaže mjere za unapređenje kvalitete programa
* surađuje s Radnom skupinom Odsjeka i Povjerenstvom na unapređenju kvalitete djelatnosti cjeloživotnog obrazovanja Odsjeka i Fakulteta.
1. Voditelja programa imenuje Vijeće odsjeka koji je izvoditelj programa na prijedlog Radne skupine tog odsjeka.
2. Mandat voditelja programa traje dvije godine i može se ponoviti.

**VI. POLAZNICI I IZVOĐENJE PROGRAMA CJELOŽIVOTNOG OBRAZOVANJA**

Članak 26.

1. Programe s ECTS bodovima mogu upisati pristupnici koji su prethodno završili najmanje četverogodišnje srednjoškolsko obrazovanje (razina 4.2. HKO-a), a programe bez ECTS bodova pristupnici koji su prethodno završili najmanje trogodišnje srednjoškolsko obrazovanje (razina 4.1. HKO-a). Za pojedini program mogu biti propisani dodatni uvjeti za upis.
2. Upis razlikovnih programa odvija se na način i u skladu s općim aktom Fakulteta koji uređuje studiranje na studijima prijediplomske i diplomske razine, odnosno na poslijediplomskim specijalističkim studijima.
3. Upis polaznika u ostale programe cjeloživotnog obrazovanja obavlja se na temelju javnog poziva koji se objavljuje na mrežnim stranicama Fakulteta ili izravnog poziva koji se upućuje ciljanoj skupini polaznika i provedenog razredbenog postupka (ako je primjenjivo).
4. Poziv iz stavka 3. ovoga članka sadrži informacije o programu i izvedbenom planu iz članka 34. ovoga Pravilnika, iznos naknade za pohađanje programa za polaznika, vremenik i mjesto upisa u program te popis dokumentacije kojom pristupnik dokazuje da ispunjava uvjete za upis programa (ako je primjenjivo).
5. Razredbeni postupak za upis polaznika u program cjeloživotnog obrazovanja provodi voditelj programa uz podršku ustrojstvene jedinice nadležne za studente odsjekakoji je izvoditelj programa.
6. Upis polaznika započinje najkasnije osam dana prije planiranog početka izvođenja nastave i ostalih obrazovnih aktivnosti u programu i traje najmanje pet radnih dana.
7. Upis polaznika u otvoreni kolegij obavlja se u skladu s vremenikom upisa studenata u semestar u kojem se kolegij izvodi u akreditiranom studijskom programu. Na studente Fakulteta upisane na pojedini studijski program u okviru kojeg se izvodi otvoreni kolegij ne primjenjuju se odredbe ovog Pravilnika, odnosno takvi studenti svoje obveze iz predmetnog kolegija mogu ispuniti isključivo u skladu s općim aktom Fakulteta koji uređuje studiranje na studijima prijediplomske i diplomske razine, odnosno na poslijediplomskim specijalističkim studijima.

Članak 27.

1. Obveze polaznika programa cjeloživotnog obrazovanja i Fakulteta uređuju se ugovorom o pohađanju programa. Potpisom ugovora polaznik potvrđuje da prihvaća uvjete pod kojima se upisuje u program te prava i obveze propisane ovim Pravilnikom.
2. Prava i obveze polaznika razlikovnih programa uređuju se općim aktom Fakulteta koji uređuje studiranje na studijima prijediplomske i diplomske razine, odnosno na poslijediplomskim specijalističkim studijima.
3. Upisom u program cjeloživotnog obrazovanja polaznik ne stječe studentska prava u smislu zakona kojim se uređuje visoko obrazovanje i znanstvena djelatnost.
4. Ako program predviđa provjeru postignutosti ishoda učenja odnosno stjecanje ECTS bodova, polazniku se moraju omogućiti najmanje dva termina polaganja ispita, i to u razmaku ne kraćem od 14 dana.
5. Polaznik koji nije zadovoljan postignutom ocjenom ima pravo u roku od tri dana od priopćenja rezultata voditelju programa pisanim putem uputiti prigovor i zatražiti da se ispit ponovi pred nastavničkim ispitnim povjerenstvom. Prigovor mora biti obrazložen.
6. Voditelj programa imenuje tročlano nastavničko ispitno povjerenstvo u roku od tri radna dana od primitka polaznikova prigovora. Nastavnik čijom ocjenom polaznik nije zadovoljan ne može biti imenovan za predsjednika nastavničkog ispitnog povjerenstva.
7. Nastavničko ispitno povjerenstvo iz stavka 6. ovoga članka razmotrit će prigovor iz stavka 5. ovoga članka te ga prihvatiti ili odbiti i o tome obavijestiti polaznika. Ukoliko je prigovor prihvaćen, ponovno polaganje usmenog ispita, odnosno ponovno ocjenjivanje pisanog ispita mora se obaviti u roku od osam radnih dana od dana podnošenja prigovora polaznika.
8. O prihvaćanju ili odbijanju prigovora iz stavka 5. ovoga članka vodi se zapisnik. Zapisnik prije ponovnog ocjenjivanja pisanog ili ponovnog polaganja usmenog ispita svojim potpisom ovjerava voditelj programa. Nastavničko ispitno povjerenstvo odluku donosi većinom glasova. Zapisnik potpisuju svi članovi povjerenstva i predaju ga voditelju programa. Odluka nastavničkog ispitnog povjerenstva o ispitu je konačna.
9. Ako polaznik nije postigao ishode učenja, može ponovno upisati kolegij, odnosno program cjeloživotnog obrazovanja.

Članak 28.

1. Programi cjeloživotnog obrazovanja financiraju se putem naknada za pohađanje programa, vaučera za obrazovanje te drugim načinima u skladu sa Statutom Fakulteta i posebnim propisima.
2. Iznos naknade za pohađanje programa utvrđuje Fakultetski kolegij na prijedlog predlagatelja programa, a na temelju priloženog financijskog plana za izvođenje programa.
3. Iznos naknade iz stavka 2. ovoga članka javno se objavljuje na mrežnim stranicama Fakulteta te u pozivu za upis polaznika.
4. Troškove pohađanja programa cjeloživotnog obrazovanja za polaznike snose sami polaznici i/ili pravne osobe.
5. Izvođenje programa ovisi o broju upisanih polaznika u skladu s prijedlogom programa i uvjetom ekonomske održivosti.

**VII. IZDAVANJE POTVRDA I DOPUNSKIH ISPRAVA ZA PROGRAME CJELOŽIVOTNOG OBRAZOVANJA**

Članak 29.

1. Polazniku programa cjeloživotnog obrazovanja koji je ispunio sve obveze i uspješno završio program s ECTS bodovima, Fakultet izdaje potvrdu u potpisanom i ovjerenom ispisu te u digitalnom obliku u roku od 30 dana od dana završetka programa i s kvalificiranim elektroničkim pečatom. Digitalni oblik nije namijenjen za ispis nego isključivo za uporabu u elektroničkom formatu.
2. Potvrda o završetku programa s ECTS bodovima sadržava sljedeće podatke:
3. naziv: Republika Hrvatska, i grb
4. grb Sveučilišta i grb Fakulteta ako Fakultet samostalno izvodi program cjeloživotnog obrazovanja, odnosno grb svih sastavnica ili grb drugih visokih učilišta koji sudjeluju u izvođenju programa (ako je riječ o združenom programu) odnosno po potrebi i drugih vanjskih partnera
5. naziv nositelja programa i sjedište: Sveučilište u Zagrebu Prirodoslovno-matematički fakultet, Horvatovac 102a, Zagreb
6. naziv: POTVRDA
7. OIB, ime i prezime polaznika
8. datum, mjesto i država rođenja polaznika
9. naziv završenoga programa cjeloživotnog obrazovanja
10. trajanje programa (u satima)
11. broj stečenih ECTS bodova
12. razinu programa HKO-u odnosno razinu djelomične kvalifikacije ili mikrokvalifikacije prema HKO-u (ako je primjenjivo)
13. trajanje valjanosti (trajno ili za određeno razdoblje nakon certifikacije)
14. broj, mjesto i datum izdavanja potvrde
15. vlastoručne potpis(e) čelnika i pečat(e) sastavnice/-a iz točke 2. ovoga stavka na ispisanoj tiskanoj potvrdi
16. kvalificirane elektroničke pečat(e) sastavnice/-a iz točke 2. ovoga stavka na potvrdi u digitalnom obliku (napredan elektronički pečat koji je izrađen pomoću kvalificiranoga sredstva za izradu elektroničkoga pečata i koji se temelji na kvalificiranom certifikatu za elektronički pečat)
17. grafičku zaštitu ispisanoga dokumenta za dokazivanje izvornosti i vjerodostojnosti (sustavna višeslojna grafička zaštita koja je oblikovana prema pravilima struke, opisana i evidentirana uzorkom).
18. Uz potvrdu iz stavka 1. ovoga članka polazniku se izdaje dopunska isprava o programu cjeloživotnog obrazovanja koja, uz podatke iz prethodnoga stavka ovoga članka (uz naznaku naziva: DOPUNSKA ISPRAVA O PROGRAMU) sadržava i podatke iz prijedloga programa, odnosno ishode učenja i kratki opis sadržaja te postignuti uspjeh polaznika.
19. Ispisana dopunska isprava o programu izdaje se uz ispisanu potvrdu, a uz potvrdu izdanu u digitalnom obliku izdaje se dopunska isprava o programu u digitalnom obliku i s kvalificiranim elektroničkim pečatom. Digitalni oblik nije namijenjen za ispis nego isključivo za uporabu u elektroničkom formatu.
20. Za združene programe cjeloživotnog obrazovanja izdaje se jedinstvena potvrda koja, uz podatke iz stavka 2. ovoga članka, sadržava puni naziv i sjedište te potpise čelnika i pečate svih visokih učilišta koja sudjeluju u izvođenju programa.

Članak 30.

1. Polazniku programa cjeloživotnog obrazovanja bez ECTS bodova nakon završetka programa Fakultet izdaje potvrdu o sudjelovanju, odnosno potvrdu o postizanju ishoda učenja ako program uključuje provjeru postignutosti ishoda učenja i polaznik ih je postigao, u potpisanom i ovjerenom ispisu.
2. Potvrda iz stavka 1. ovoga članka sadržava sljedeće podatke:
3. naziv: Republika Hrvatska, i grb
4. grb Sveučilišta i grb Fakulteta ako Fakultet samostalno izvodi program cjeloživotnog obrazovanja, odnosno grb svih sastavnica ili grb drugih visokih učilišta koji sudjeluju u izvođenju programa (ako je riječ o združenom programu) odnosno po potrebi i drugih vanjskih partnera
5. naziv nositelja programa i sjedište: Sveučilište u Zagrebu Prirodoslovno-matematički fakultet, Horvatovac 102a, Zagreb
6. naziv: POTVRDA O SUDJELOVANJU odnosno POTVRDA O POSTIZANJU ISHODA UČENJA (za program koji uključuje provjeru postignutosti ishoda učenja i polaznik ih je postigao)
7. OIB, ime i prezime polaznika
8. datum, mjesto i država rođenja polaznika
9. naziv završenoga programa cjeloživotnog obrazovanja
10. trajanje programa (u satima)
11. razinu programa prema HKO-u (ako je primjenjivo)
12. ishode učenja programa
13. trajanje valjanosti (trajno ili za određeno razdoblje nakon certifikacije) (ako je primjenjivo)
14. broj, mjesto i datum izdavanja potvrde
15. vlastoručne potpis(e) čelnika i pečat(e) sastavnice/-a iz točke 2. ovoga stavka na ispisanoj tiskanoj potvrdi.
16. Za združene programe cjeloživotnog obrazovanja izdaje se jedinstvena potvrda koja, uz podatke iz stavka 2. ovoga članka, sadržava puni naziv i sjedište te potpise čelnika i pečate svih visokih učilišta koja sudjeluju u izvođenju programa.

**VIII. EVIDENCIJA POLAZNIKA I IZDANIH ISPRAVA O ZAVRŠENOM**

**PROGRAMU**

Članak 31.

1. Fakultet je dužan voditi evidenciju polaznika programa cjeloživotnog obrazovanja i izdanih isprava o završetku programa s ECTS bodovima odnosno o sudjelovanju ili postizanju ishoda učenja na programima bez ECTS bodova (dalje: Evidencija polaznika i isprava). Evidencija polaznika i isprava vodi se u digitalnom informacijskom sustavu Fakulteta.
2. Evidenciju polaznika i isprava za pojedini program vodi ustrojstvena jedinica nadležna za studente odsjeka Fakulteta koji je izvoditelj programa.
3. Evidencija polaznika i isprava sadržava:
4. naziv i vrstu programa (program s ili bez ECTS bodova)
5. datum upisa polaznika
6. OIB te ime i prezime polaznika
7. podatke o ostvarenim ishodima učenja polaznika
8. datum završetka programa
9. jedinstvenu evidencijsku oznaku izdane isprave o završetku programa odnosno sudjelovanju i datum njezina izdavanja (ako je primjenjivo)
10. ostale relevantne podatke o polazniku i/ili izdanoj ispravi (ako je primjenjivo).

**IX. EVALUACIJA IZVOĐENJA PROGRAMA**

Članak 32.

1. Fakultet provodi evaluaciju i praćenje kvalitete izvođenja programa cjeloživotnog obrazovanja, što uključuje:
2. interes polaznika odnosno posjećenost programa (broj polaznika i drugi podatci)
3. prolaznost na programu s ECTS bodovima odnosno programu bez ECTS bodova u kojem se provodi provjera postignutosti ishoda učenja
4. popis izvođača nastave i podatke o održanoj nastavi
5. evaluaciju programa i izvođača nastave od strane polaznika (dobivene putem anonimnih anketa ili na drugi primjereni način) ili od korisničkih institucija odnosno tržišta rada
6. podatke o prihodima i troškovima izvedbe programa (financijski podaci).
7. Evaluaciju iz točke 4. stavka 1. ovoga članka koordinira voditelj programa.
8. Voditelj programa dužan je u roku od 30 dana od dana završetka obrazovnih aktivnosti programa Radnoj skupini odsjeka koji je izvoditelj programa dostaviti pisano izvješće o izvođenju programa koje sadrži podatke iz stavka 1. ovoga članka i njihovu analizu.
9. Radna skupina odsjeka dužna je analizirati izvješće iz stavka 3. ovoga članka i kontinuirano predlagati mjere za unapređenje kvalitete programa.

**X. JAVNOST PODATAKA O PROGRAMIMA CJELOŽIVOTNOG OBRAZOVANJA**

**Baza programa cjeloživotnog obrazovanja Fakulteta**

Članak 33.

1. Baza programa cjeloživotnog obrazovanja Fakulteta je evidencija svih programa cjeloživotnoga obrazovanja kojima je Fakultet nositelj ili sunositelj (za združene programe cjeloživotnog obrazovanja).
2. Baza iz stavka 1. ovoga članka vodi se u elektroničkom obliku i objavljuje se na mrežnim stranicama Fakulteta.
3. Programi cjeloživotnog obrazovanja evidentiraju se u Bazi iz stavka 1. ovoga članka na način i u skladu s odredbama ovoga Pravilnika.
4. Baza iz stavka 1. ovoga članka sadržava sljedeće podatke o svakom prihvaćenom programu cjeloživotnog obrazovanja Fakulteta:
5. naziv programa
6. nazive nositelja i izvoditelja programa
7. nazive partnera programa (ako je primjenjivo)
8. trajanje programa u nastavnim satima
9. broj ECTS bodova (ako je primjenjivo)
10. optimalan broj polaznika
11. uvjete upisa na program
12. razinu djelomične kvalifikacije ili mikrokvalifikacije odnosno razinu programa prema HKO-u (ako je primjenjivo)
13. vrstu isprave koja se izdaje polazniku nakon završetka programa (potvrda o sudjelovanju ili završetku programa, dopunska isprava)
14. trajanje valjanosti isprave (trajno ili za određeno razdoblje nakon certifikacije)
15. datume upisa programa u Bazu i revizija programa
16. status programa (aktivan, neaktivan)
17. poveznicu na detaljan opis programa na mrežnoj stranici
18. druge podatke potrebne za kvalitetno vođenje evidencije o programu.
19. Fakultet je dužan u roku od 15 dana od dana donošenja odluke o promjenama podataka iz stavka 4. ovoga članka Odboru za upravljanje kvalitetom Sveučilišta podnijeti zahtjev za promjenom podataka u Bazi programa cjeloživotnog obrazovanja Sveučilišta na odgovarajućem obrascu koji je objavljen na mrežnim stranicama Sveučilišta.

**Dostupnost informacija o programu cjeloživotnog obrazovanja**

Članak 34.

1. Fakultet je dužan objaviti osnovne informacije o programu cjeloživotnog obrazovanja na mrežnoj stranici Fakulteta i odsjeka izvoditelja programa: naziv programa, naziv nositelja, sunositelja (za združene programe) i izvoditelja programa, trajanje programa, broj ECTS bodova (ako je primjenjivo), uvjete upisa na program, detaljan opis i izvedbeni plan programa te druge važne informacije.
2. Izvedbeni plan programa cjeloživotnog obrazovanja mora biti dostupan polaznicima najmanje sedam dana prije početka izvođenja.
3. Izvedbenim planom utvrđuju se:
* popis tema, izvođači nastave i literatura
* mjesto i vremenik izvođenja nastave odnosno poveznica za pristup programu koji se izvodi na daljinu
* termini i način provjere postignutosti ishoda učenja ako je predviđeno programom
* ostale važne obavijesti o izvođenju nastave.
1. Ako se program upisuje u Registar HKO-a, nositelj je dužan informacije iz članka 13. stavaka 1., 3. i 4. ovoga Pravilnika objaviti na mrežnim stranicama.

**XI. GODIŠNJE IZVJEŠĆE O PROGRAMIMA CJELOŽIVOTNOG OBRAZOVANJA**

Članak 35.

1. Radna skupina odsjeka Fakulteta dužna je Povjerenstvu do kraja tekuće akademske godine dostaviti godišnje izvješće o izvođenju programa cjeloživotnog obrazovanja u toj akademskoj godini za programe za koje je odsjek izvoditelj. Izvješće uključuje podatke iz članka 32. stavka 1. i ostale pokazatelje za svaki izvedeni program, podatke o drugim aktivnostima odsjeka vezanima uz cjeloživotno obrazovanje, ocjenu stanja cjeloživotnog obrazovanja kao dijela djelatnosti odsjeka i prijedloge za unapređenje njegove kvalitete.
2. Povjerenstvo je dužno Fakultetskom vijeću na sjednici u mjesecu studenom tekuće godine podnijeti pisano godišnje izvješće o izvođenju programa cjeloživotnog obrazovanja u prethodnoj akademskoj godini koje uključuje konsolidirana izvješća iz stavka 1. ovoga članka te ocjenu stanja cjeloživotnog obrazovanja kao dijela djelatnosti Fakulteta i prijedloge za unapređenje njegove kvalitete.
3. Povjerenstvo za cjeloživotno obrazovanje dužno je Odboru za unapređenje kvalitete Sveučilišta dostaviti, u sklopu godišnjeg izvješća o unutarnjem sustavu osiguravanja kvalitete, podatke o izvedenim programima cjeloživotnog obrazovanja, i to:
* naziv i broj održanih programa cjeloživotnog obrazovanja u prethodnoj akademskoj godini
* broj polaznika po pojedinom programu
* broj izdanih isprava o završetku programa
* ostale važne informacije.

**XII. PRIJELAZNE I ZAVRŠNE ODREDBE**

Članak 36.

1. Odsjeci Fakulteta ustrojit će Radne skupine za cjeloživotno obrazovanje u roku od 30 dana od dana stupanja na snagu ovoga Pravilnika.
2. Fakultet će ustrojiti Povjerenstvo za cjeloživotno obrazovanje u roku od 45 dana od dana stupanja na snagu ovoga Pravilnika.
3. Baza programa cjeloživotnog obrazovanja Fakulteta iz članka 33. ovoga Pravilnika ustrojit će se najkasnije u roku od šest mjeseci od stupanja na snagu ovoga Pravilnika.
4. Povjerenstvo će izraditi obrasce iz članka 15. stavka 9. i članka 16. stavaka 1. ovoga Pravilnika i objaviti na mrežnoj stranici Fakulteta u roku od 60 dana od dana stupanja na snagu ovoga Pravilnika.
5. Programi cjeloživotnog obrazovanja Fakulteta ustrojeni prije stupanja na snagu Pravilnika Sveučilišta nastavljaju se izvoditi u skladu s postojećim programom. Podaci o istima evidentiraju se u Bazi programa cjeloživotnog obrazovanja Fakulteta te u Bazi programa cjeloživotnog obrazovanja Sveučilišta.
6. Ovaj Pravilnik stupa na snagu osmoga dana od dana objave na mrežnim stranicama Fakulteta.

DEKAN

Prof. dr. sc. Mirko Planinić

Ovaj Pravilnik oglašen je na mrežnim stranicama Fakulteta dana \_\_\_\_\_\_\_ 2025. godine te stupa na snagu \_\_\_\_\_\_\_\_\_ 2025. godine.

GLAVNI TAJNIK FAKULTETA

Ivana Šimić, mag. iur.